RESOLUCIÓN do 3 de outubro de 2019 pola que se dá publicidade á concesión das axudas da convocatoria do ano 2019 á nova participación de agricultores en réximes de calidade, no marco do Programa de desenvolvemento rural para Galicia 2014-2020, ao abeiro da Resolución do 28 de xaneiro de 2019.
Axencia Galega da Calidade Alimentaria — III. Outras disposicións — 11/10/2019

Mediante a Resolución do 28 de xaneiro de 2019 (DOG núm. 33, do 15 de febreiro), a Axencia Galega da Calidade Alimentaria publicou a convocatoria das axudas á nova participación de agricultores en réximes de calidade, no marco do Programa de desenvolvemento rural para Galicia 2014-2020.
O artigo 12 punto 6 da Resolución do 28 de xaneiro de 2019 dispón que todas as resolucións serán notificadas de acordo co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, mediante o artigo 19 do Decreto 52/2018, de creación da Axencia Galega da Calidade Alimentaria, facúltase a dirección da dita axencia para resolver os procedementos de concesión de axudas e subvencións que se tramiten no ámbito das súas competencias.
De acordo co anterior, o día 3 de outubro de 2019 a dirección da Axencia Galega da Calidade Alimentaria da Consellería do Medio Rural asinou a resolución de concesión das axudas aprobadas para a convocatoria 2019 ao abeiro da mencionada Resolución do 28 de xaneiro de 2019.
Por todo o anterior, resolvo dar publicidade á resolución deste centro directivo do 3 de outubro de 2019 pola que se conceden as axudas á nova participación de agricultores en réximes de calidade para a convocatoria 2019, que se transcribe a continuación:
«Resolución de concesión das axudas á nova participación de agricultores en réximes de calidade para a convocatoria 2019».
Base legal:
Resolución do 28 de xaneiro de 2019, da Axencia Galega da Calidade Alimentaria, pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural para Galicia 2014-2020, e se convocan estas axudas para o ano 2019 (DOG núm. 33, do 15 de febreiro).
Logo da proposta da xefatura da Área da Calidade Alimentaria da Axencia Galega da Calidade Alimentaria,
1. Aprobar as axudas económicas a favor dos solicitantes que se relacionan no anexo I «solicitudes aprobadas», desta resolución, ordenados alfabeticamente e agrupados polo réxime de calidade diferenciada en que participa.
Estas axudas outórganse de acordo co artigo 5 da Resolución do 28 de xaneiro de 2019, en réxime de concorrencia competitiva e segundo os criterios de puntuación definidos no citado artigo, acadando o 100 % dos gastos subvencionables realizados e imputados á campaña anual que comprende o período que vai do 1 de maio de 2018 ata o 30 de abril de 2019, sen superar os 3.000 euros anuais por explotación.
As subvencións concedidas faranse efectivas con cargo á aplicación 14.A2.713D.770.01, cunha dotación de 172.944,55 €.
Esta aprobación comporta unha asignación do crédito establecido por un importe de 150.350,10 € (cento cincuenta mil trescentos cincuenta euros con dez céntimos).
Estas axudas concédense en virtude da medida 3.10 «apoio á nova participación de agricultores en réximes de calidade», do Programa de desenvolvemento rural para Galicia 2014-2020, cofinanciado con fondos Feader.
O pagamento desta subvención quedará condicionado a que, sen superar a data límite do 10.10.2019, os beneficiarios indicados no anexo I desta resolución efectúen o pagamento da cota de control e/ou inscrición e/ou participación no réxime de calidade correspondente.
Os beneficiarios terán ata o día 31.10.2019 (inclusive) para presentar a seguinte documentación xustificativa:
– Solicitude de pagamento (anexo VI da Resolución do 28 de xaneiro de 2019 «Solicitude de pagamento para axudas á nova participación de agricultores en réximes de calidade»).
– Xustificantes dos gastos efectuados: facturas ou documento de valor probatorio equivalente, cunha relación numerada delas, así como a documentación que acredite o seu pagamento.
2. Denegar as axudas económicas dos solicitantes que se relacionan no anexo II «solicitudes denegadas», desta resolución, ordenados alfabeticamente e agrupados polo réxime de calidade diferenciada en que participa.
Contra esta resolución, que esgota a vía administrativa, a persoa interesada poderá interpoñer recurso potestativo de reposición ante o director da Axencia Galega da Calidade Alimentaria no prazo dun mes contado a partir do día seguinte ao da publicación desta resolución no Diario Oficial de Galicia, ao abeiro dos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben directamente recurso contencioso-administrativo ante o órgano xurisdicional competente no prazo de dous meses desde a mesma data, de acordo co previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de outubro de 2019
Listaxe de beneficiarios que participan no réxime de calidade xestionado polo Consello Regulador das Indicacións Xeográficas Protexidas de Carne de Vacún de Galicia (IXP Ternera Gallega).
Listaxe de beneficiarios que participan no réxime de calidade xestionado polo Consello Regulador das Indicacións Xeográficas Protexidas de Carne de Vacún de Galicia (IXP Vaca e Boi de Galicia/Vaca y Buey de Galicia).
Listaxe de beneficiarios que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de beneficiarios que participan no réxime de calidade xestionado polo Consello Regulador da IXP Mel de Galicia.
Listaxe de beneficiarios que participan no réxime de calidade xestionado polo Consello Regulador da DO Valdeorras.
Listaxe de solicitudes denegadas de produtores que participan no réxime de calidade xestionado polo Consello Regulador das Indicacións Xeográficas Protexidas da Carne de Vacún de Galicia (IXP Ternera Gallega).
Listaxe de solicitudes denegadas de produtores que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador das Indicacións Xeográficas Protexidas da Carne de Vacún de Galicia (IXP Vaca e Boi de Galicia/Vaca y Buey de Galicia).
Listaxe de solicitudes denegadas de produtores que participan no réxime de calidade xestionado polo Consello Regulador da IXP Mel de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da DOP Pemento de Herbón.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Castaña de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da DO Rías Baixas.
Listaxe de solicitudes inadmitidas a trámite.